**Maksātnespējas politikas attīstības pamatnostādņu 2016.–2020. gadam īstenošanas plāns**

(informatīvā daļa)

**Saturs**

[Saīsinājumi 3](#_Toc457814031)

[I. Plāna kopsavilkums 5](#_Toc457814032)

[II. Esošās situācijas raksturojums 7](#_Toc457814033)

[Pasākumu plāns 10](#_Toc457814034)

[III. Teritoriālā perspektīva 28](#_Toc457814035)

[IV. Ietekmes novērtējums uz valsts un pašvaldības budžetiem (indikatīvs) 29](#_Toc457814036)

# Saīsinājumi

|  |  |
| --- | --- |
| ADR | Alternatīvā domstarpību risināšana |
| ĀIPL | Ārvalstu investoru padome Latvijā |
| ĀTAP | Ārpustiesas tiesiskās aizsardzības process |
| Biedrība | Biedrība “Latvijas Sertificēto maksātnespējas procesa administratoru asociācija” |
| Darba grupaDVIEMIeM | Maksātnespējas jomas regulējuma pilnveidošanas darba grupaDatu valsts inspekcijaEkonomikas ministrijaIekšlietu ministrija |
| IeteikumiKM | Eiropas Komisijas 2014. gada 12. marta ieteikumi par jaunu pieeju neveiksmīgai uzņēmējdarbībai un maksātnespējaiKultūras ministrija |
| Komisija | Latvijas Republikas Saeimas Tautsaimniecības, agrārās, vides un reģionālās politikas komisija |
| MNA | Maksātnespējas administrācija |
| NAP2020 | Nacionālais attīstības plāns 2020 |
| Noteikumi Nr. 1038 | Ministru kabineta 2010. gada 9. novembra noteikumi Nr. 1038 “Maksātnespējas procesa administratoru pretendentu apmācības un maksātnespējas procesa administratoru sertificēšanas kārtība” |
| Noteikumu projekts | 2013. gada Ministru kabineta noteikumu projekts „Grozījumi Ministru kabineta 2010. gada 26. oktobra noteikumos Nr. 1001 „Kārtība, kādā Maksātnespējas administrācija izvēlas un iesaka tiesai maksātnespējas procesa administratora amata kandidātu”” |
| OECD | Ekonomiskās sadarbības un attīstības organizācija (*The Organisation for Economic Co-operation and Development)* |
| Pamatnostādnes | Maksātnespējas politikas attīstības pamatnostādnes 2016.-2020. gadam |
| Pētījums | Ārvalstu investoru padomes Latvijā un profesionālo pakalpojumu uzņēmuma “Deloitte” veiktais pētījums maksātnespējas jomā “Ļaunprātīga maksātnespējas procesa riski Latvijā” |
| PlānsSistēma | Maksātnespējas politikas attīstības pamatnostādņu 2016.-2020. gadam īstenošanas plānsMaksātnespējas procesu administratoru uzraudzības elektroniskās sistēmas |
| SVFTATAP | Starptautiskais Valūtas fondsTiesu administrācijaTiesiskās aizsardzības process |
| TM | Tieslietu ministrija |
| UR | Latvijas Republikas Uzņēmumu reģistrs |
| Valdības deklarācija | Deklarācija par Māra Kučinska vadītā Ministru kabineta iecerēto darbību |
| VID | Valsts ieņēmumu dienests |

# I. Plāna kopsavilkums

Maksātnespējas politikas attīstības pamatnostādņu 2016.-2020. gadam īstenošanas plāns (turpmāk – Plāns) izstrādāts, ņemot vērā Nacionālais attīstības plānā 2020 (NAP2020) noteikto rīcības virzienu – izcilas uzņēmējdarbības vides nodrošināšana, jo maksātnespējas politikas rezultāti vistiešākajā veidā raksturo vienu no uzņēmējdarbības izbeigšanas veidiem. Tās sasniegšanai NAP2020 141.-146. punktā ir noteikti rezultatīvie rādītāji, tajā skaitā Latvijas vieta *Doing Business* indeksā (NAP2020 143. punkts), kurš raksturo valstu uzņēmējdarbības vides konkurētspēju pasaulē un kura viens no uzņēmējdarbības vidi raksturojošiem indikatoriem ir uzņēmējdarbības izbeigšana – maksātnespēja.

Tāpat Plāns atspoguļo Valdības deklarācijā 2016. gada februārī ietvertās apņemšanās izvērtēt un mazināt uzņēmējdarbības riskus, precizējot maksātnespējas jomas regulējumu, kā arī pabeigt darbu pie maksātnespējas procesa administratoru darbības tiesiskā regulējuma un maksātnespējas procesa uzraudzības sistēmas pilnveidošanas un kreditoru aizsardzības stiprināšanas TAP, kā arī ieviest vienotu elektronisko izsoļu modeli spriedumu izpildes un maksātnespējas procesos.[[1]](#footnote-1)

Maksātnespējas politikas attīstības pamatnostādnes 2016.-2020. gadam (turpmāk – Pamatnostādnes) ir izstrādātas, lai noteiktu maksātnespējas politikas vidējā termiņa attīstības virzienus, sniedzot sistēmisku maksātnespējas jomā pastāvošo problēmu izvērtējumu un nosakot sasniedzamās prioritātes un rezultātus.

Plāns ir vērsts uz Pamatnostādnēs izvirzītā virsmērķa (sekmēt komercdarbības un iedzīvotāju ekonomisko aktivitāti, veicināt pievilcīgas uzņēmējdarbības vides veidošanu un investīciju piesaisti), mērķa (veicināt finansiālās grūtībās nonākuša uzņēmēja saistību izpildi un, ja iespējams, maksātspējas atjaunošanu) un apakšmērķu (TAP politikas apakšmērķis – veicināt dzīvotspējīgu uzņēmumu atgriešanos ekonomiskajā apritē, tādējādi nodrošinot kreditoru aizsardzību, ilgtermiņā iegūstot vairāk nekā maksātnespējas gadījumā; juridiskās personas maksātnespējas procesa politikas apakšmērķis – nodrošināt saistību maksimālo izpildi, kā arī ekonomiski vērtīgo aktīvu ātru atgriešanos ekonomikā, pēc iespējas pārdodot uzņēmumu kā kopumu, gadījumos, kad TAP nav iespējams; fiziskās personas maksātnespējas procesa politikas apakšmērķis – dot labticīgai fiziskajai personai jaunu sākumu *“fresh start”* un atbalstu finansiālās grūtībās nonākušai personai) sasniegšanu.

Plānu ir izstrādājusi TM Nozaru politikas departamenta Politikas izstrādes un reliģijas lietu nodaļa, balstoties uz Pamatnostādnēs noteikto un to izstrādē izmantotajiem avotiem. Plāns nodrošina pasākumus Pamatnostādņu virsmērķa, mērķa un apakšmērķu un rīcības virzienu sasniegšanai.

Pamatnostādņu projekts, kas pēc būtības saturēja Plānā ietvertos pasākumus, 2016. gada 8. jūnijā ir prezentēts tieslietu ministra izveidotajā Maksātnespējas regulējuma pilnveidošanas darba grupā, kuras sastāvā ir iekļauti pārstāvji no Ārvalstu investoru padomes Latvijā, Augstākās tiesas, Ekonomikas ministrijas, Finanšu ministrijas, Valsts ieņēmumu dienesta, Rīgas apgabaltiesas, Latvijas Brīvo arodbiedrību savienības, Latvijas Darba devēju konfederācijas, Latvijas Komercbanku asociācijas, Latvijas Kredītņēmēju asociācijas, biedrības “Latvijas Sertificēto maksātnespējas procesa administratoru asociācija”, Latvijas Tirdzniecības un rūpniecības kameras, Latvijas Zvērinātu advokātu padomes un Latvijas zvērinātu tiesu izpildītāju padomes. Savukārt 2016. gada 13. jūnijā Pamatnostādņu projekts ir prezentēts Maksātnespējas jautājumu konsultatīvās padomes sēdē, kuras sastāvā ir ekonomikas ministrs, finanšu ministrs, iekšlietu ministrs, Latvijas Sertificēto maksātnespējas procesa administratoru asociācijas valdes priekšsēdētājs, Latvijas Komercbanku asociācijas prezidents, Latvijas Darba devēju konfederācijas prezidents, Latvijas Brīvo arodbiedrību savienības priekšsēdētājs, Latvijas Tirdzniecības un rūpniecības kameras prezidents, Ārvalstu investoru padomes Latvijā valdes priekšsēdētājs, Latvijas Zvērinātu advokātu padomes priekšsēdētājs, Latvijas Zvērinātu tiesu izpildītāju padomes priekšsēdētājs, Latvijas Republikas Augstākās tiesas priekšsēdētājs un Latvijas Kredītņēmēju asociācijas valdes priekšsēdētājs. Abos iepriekš minētajos forumos iesaistīto institūciju pārstāvji informēja par to, ka viedokli par pamatnostādnēm sniegs pēc to izsludināšanas valsts sekretāru sanāksmē.

Viedokli par Pamatnostādņu projektu, kas pēc būtības saturēja arī Plānu, iesniedza Ekonomikas ministrija, Latvijas Zvērinātu advokātu padome, Latvijas Brīvo arodbiedrību savienība, Pārresoru koordinācijas centrs, Rīgas apgabaltiesa, biedrība “Latvijas Sertificēto maksātnespējas procesa administratoru asociācija”, Latvijas Darba devēju konfederācija, Latvijas Tirdzniecības un rūpniecības kamera, Latvijas Komercbanku asociācija, Ārvalstu investoru padome Latvijā, Latvijas Zvērinātu tiesu izpildītāju padome, Datu valsts inspekcija, Korupcijas novēršanas un apkarošanas birojs, Valsts kontrole, Finanšu ministrija, Labklājības ministrija, Valsts ieņēmumu dienests, Finanšu kapitāla un tirgus komisija, Iekšlietu ministrija, Valsts kanceleja, Latvijas Kredītņēmēju asociācija un Tiesu administrācija. Starpministriju (starpinstitūciju) sanāksme, lai panāktu vienošanos par izstrādāto un precizēto Pamatnostādņu projektu, kā arī saņemtajiem iebildumiem, notika 2016. gada 29. jūlijā.

# II. Esošās situācijas raksturojums

2009. gadā, ņemot vērā ekonomisko situāciju valstī un starptautisko aizdevēju izvirzītās prasības, sadarbībā ar starptautiskajiem aizdevējiem tika uzsākts apjomīgs darbs pie maksātnespējas jomas regulējuma efektivizēšanas un uzlabošanas.

Ņemot vērā 2009. gada 27. jūlijā Latvijas Republikas valdības un Starptautiskā Valūtas fonda parakstītā Nodomu protokola 36. punktu, Pasaules Bankas programmas aizdevuma saņemšanai, kas izriet no Latvijas Republikas valdības un Pasaules Bankas parakstītā aizdevuma līgumu (*International Bank for reconstruction and development program document for a proposed loan in the amount of euro 200 million to Republic of Latvia for a financial sector development policy loan*),[[2]](#footnote-2) Latvijas ekonomikas stabilizācijas un izaugsmes atjaunošanas programmas ieviešanas rīcības plāna (Ministru kabineta 2009. gada 19. februāra rīkojums Nr. 123 ar grozījumiem, kas izdarīti ar Ministru kabineta 2009. gada 16. septembra rīkojumu Nr. 630) 57. punktu, kā arī Uzņēmējdarbības vides uzlabošanas pasākumu plāna (Ministru kabineta 2009. gada 16. janvāra rīkojums Nr. 35 ar grozījumiem, kas izdarīti ar Ministru kabineta 2009. gada 2. jūnija rīkojumu Nr. 365) III. sadaļas un 47.-51. punktu tika izstrādāts pilnīgi jauns Maksātnespējas likums.

Jauna pieeja maksātnespējas jautājumiem tika meklēta, jo ekonomiskā saspīlējuma rezultātā būtiski pieauga juridisko un fizisko personu skaits, kas nonākušas finansiālās grūtībās, tika konstatēti esošā regulējuma trūkumi, proti, neskaidra maksātnespējas procedūru struktūra, apgrūtināta pieeja maksātnespējas procesam, bankrota procedūras un mantas pārdošanas procesu neefktivitāte, administratoriem noteiktās tiesības un pienākumi nenodrošināja efektīvu procesu, fizisko personu maksātnespējas regulējuma neatbilstība sabiedrības vajadzībām.

Jaunais Maksātnespējas likums tika izstrādāts, lai uzlabotu maksātnespējas tiesisko regulējumu, padarītu to ātrāku, pieejamāku un efektīvāku. Likumprojektā tika paredzēts, ka juridiskajām personām maksātnespējas situācijās būs iespēja izmantot divus pamatprocesus: TAP (tajā skaitā arī ĀTAP) un juridiskās personas maksātnespējas procesu, savukārt fiziskajām personām – bankrota procedūru un saistību dzēšanas procedūru.

Jaunā Maksātnespējas likuma redakcija izstrādāta ciešā sadarbībā ar Pasaules Bankas un Starptautiskā Valūtas fonda ekspertiem, ņemot vērā ekonomisko situāciju valstī un starptautisko aizdevēju izvirzītās prasības, balstoties uz Eiropas un pasaules labākajām praksēm. Latvija saņēma šo ekspertu pozitīvas atsauksmes par to, ka maksātnespējas procesa regulējums ir progresīvs un aptver pasaules labāko praksi, tai skaitā, ņemot vērā Apvienoto Nāciju Organizācijas Starptautisko tirdzniecības tiesību komitejas (UNCITRAL)[[3]](#footnote-3) izdoto vadlīniju atziņas par maksātnespējas tiesībām. Papildus tam līdz ar jaunā Maksātnespējas likuma spēkā stāšanos būtiski uzlabojās *Doing Business* radītāji.

Jaunais Maksātnespējas likums stājās spēkā 2010. gada 1. novembrī un ir spēkā arī šobrīd.

Maksātnespējas likumā definētais maksātnespējas politikas mērķis – veicināt finansiālās grūtībās nonākuša parādnieka saistību izpildi un, ja iespējams, maksātspējas atjaunošanu – kopumā atbilst Latvijas un Eiropas Savienības aktuālajam situācijas pieprasījumam, kā arī atspoguļo jaunākās maksātnespējas jomas attīstības tendences.

Tomēr, neraugoties uz starptautiskajiem standartiem atbilstošu maksātnespējas regulējumu, kuru, salīdzinot ar citu valstu maksātnespējas regulējumu, par rūpīgi izstrādātu un derīgu atzīst arī Ārvalstu investoru padome Latvijā 2016. gada pētījumā “Ļaunprātīga maksātnespējas procesa riski”, Valsts kontrole 2015. gada 3. marta revīzijas ziņojumā Nr. 2.4.1-5/2014 “Vai valstī īstenotā maksātnespējas politika ir efektīva?” ir konstatējusi, ka Latvijā nav izveidota rezultatīvo rādītāju sistēma, kas spētu parādīt pastāvošā normatīvā regulējuma efektivitāti esošajā ekonomiskajā situācijā. Vienlaikus jāatzīmē, ka pēc Tieslietu ministrijas rīcībā esošās starptautisko ekspertu sniegtās informācijas nevienā no pasaules valstīm nepastāv rezultatīvo rādītāju novērtēšanas un aprēķināšanas metodoloģija valstī īstenotas maksātnespējas politikas novērtēšanai.

Valsts kontrole arī norādījusi, ka Maksātnespējas likumā noteiktais mērķis – veicināt finansiālās grūtībās nonākuša parādnieka saistību izpildi un, ja iespējams, maksātspējas atjaunošanu – netiek sasniegts un veiktie pasākumi maksātnespējas jomā nav vērsti uz ekonomiskās vērtības saglabāšanu un atgūšanu, par ko liecina:

* zemi kreditoru līdzekļu atgūšanas rādītāji,
* augstas maksātnespējas procesa izmaksas,
* ieilguši maksātnespējas procesi,
* novēlota maksātnespējas procesu pieteikšana,
* mazs sekmīgi īstenotu TAP skaits”.[[4]](#footnote-4)

Eiropas Rekonstrukcijas un attīstības banka 2013. gada pētījumā „ERAB Maksātnespējas administratoru pienākumu izpilde” ir novērtējusi 27 valstu, tostarp arī Latvijas maksātnespējas procesa administratoru profesiju dažādos aspektos. Kopumā Latvijas sistēma ir novērtēta labi, taču ir norādīts uz atsevišķiem aspektiem, kuriem vajadzētu pievērst uzmanību. Proti, galvenais uzsvars tika likts uz nepieciešamību stiprināt uzraugošo institūciju darbību, kā arī stiprināt ētikas principu ievērošanu, tāpat ieteikts izvērtēt administratora profesijai nepieciešamās prasības.

Ārvalstu investoru padome Latvijā 2016. gada pētījumā “Ļaunprātīga maksātnespējas procesa riski” norādījusi uz to, ka pastāv vairāki riski, kā maksātnespējas procesu ļaunprātīgi izmantot, vienlaikus norādot uz nepieciešamību stiprināt iesaistīto uzraugošo institūciju kompetenci.

Savukārt tirgus un sabiedriskās domas pētījumu centra “SKDS” veiktajā aptaujā “Uzskati par ar maksātnespējas procesu un TAP saistītiem jautājumiem” iegūtā informācija liecina par to, ka maksātnespējas jomas regulējums ir vērtējams kā labs, taču nav uzticības maksātnespējas procesa administratoriem.

Pamatnostādnēs ietverts maksātnespējas politikas attīstības virsmērķis – sekmēt komercdarbības un iedzīvotāju ekonomisko aktivitāti, veicināt pievilcīgas uzņēmējdarbības vides veidošanu un investīciju piesaisti. Tāpat noteikts mērķis veicināt finansiālās grūtībās nonākuša uzņēmēja saistību izpildi un, ja iespējams, maksātspējas atjaunošanu. Savukārt apakšmērķi noteikti, ņemot vērā gan TAP, gan juridiskās personas maksātnespējas procesu, gan fiziskās personas maksātnespējas procesu, proti:

1) TAP politikas apakšmērķis ir veicināt dzīvotspējīgu uzņēmumu atgriešanos ekonomiskajā apritē, tādējādi nodrošinot kreditoru aizsardzību, ilgtermiņā iegūstot vairāk nekā maksātnespējas gadījumā;

2) juridiskās personas maksātnespējas procesa politikas apakšmērķis ir nodrošināt saistību maksimālo izpildi, kā arī ekonomiski vērtīgo aktīvu ātru atgriešanos ekonomikā, pēc iespējas pārdodot uzņēmumu kā kopumu, gadījumos, kad TAP nav iespējams;

3) fiziskās personas maksātnespējas procesa politikas apakšmērķis ir dot labticīgai fiziskajai personai jaunu sākumu *“fresh start”* un atbalstu finansiālās grūtībās nonākušai personai.

Detalizēta situācija maksātnespējas jomā, konstatēto problēmu raksturojums un piedāvātā risinājuma sākotnējās ietekmes izvērtējuma rezultāti ietverti Pamatnostādnēs un to pielikumā. Pamatnostādnēs konstatētas problēmas, kuru risināšanai izstrādāts noteikts politikas rezultātu un rīcības virzienu plānojums:

1) tiesiskās aizsardzības mehānismi netiek sekmīgi izmantoti;

2) juridiskās personas maksātnespējas process nenodrošina pēc iespējas pilnīgāku ekonomiski vērtīgo aktīvu atgriešanu ekonomiskajā apritē. Uzņēmumi, sastopoties ar finansiālajām grūtībām, tās nerisina savlaicīgi;

3) administratoru profesija ir stiprināma;

4) fiziskās personas maksātnespējas process – izvērtējama procesa daba – vai tas ir sociāls process. Pārvērtējams procesā iesaistīto pušu interešu līdzsvars.

Ņemot vērā minēto, kā arī lai sasniegtu Pamatnostādnēs definēto politikas mērķi, Pamatnostādnēs ietverti konkrēti rādītāji un uzdevumi, kas strukturēti četros savstarpēji saskaņotos un saistītos rīcības virzienos:

1) veicināt, ka uzņēmumi, izmantojot TAP mehānismus, atgūst maksātspēju;

2) veicināt, maksimālu kreditoru saistību apmierināšanu, kā arī ekonomiski vērtīgo aktīvu atgriešanos ekonomiskajā apritē;

3) veicināt, ka fiziskās personas maksātnespējas process godprātīgam parādniekam nodrošina otro iespēju;

4) veicināt, ka administratori ir kvalificēti un profesionāli speciālisti, kas efektīvi pilda savus pienākumus (un rūpējas par profesijas prestižu).

**PASĀKUMU PLĀNS**

|  |  |
| --- | --- |
| **Plāna mērķis** | **Veicināt finansiālās grūtībās nonākuša uzņēmēja saistību izpildi un, ja iespējams, maksātspējas atjaunošanu** |
| **Politikas rezultāts/-i un rezultatīvais rādītājs/-i** | **Politikas rezultāts - Uzņēmumi, izmantojot TAP mehānismus, atgūst maksātspēju****Rezultatīvie rādītāji - 1. Pasludināto TAP (ĀTAP) skaits pret pasludināto juridiskās personas maksātnespējas procesu skaitu** **2. Proporcija starp ierosināto un pasludināto TAP (ĀTAP) skaitu** **3. Sekmīgi pabeigto TAP (ĀTAP) skaits pret izbeigtajiem TAP (ĀTAP)** |
| **1. Rīcības virziens** | **Veicināt, ka uzņēmumi, izmantojot TAP mehānismus, atgūst maksātspēju** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš(ar precizitāti līdz pusgadam)** |
| **1.1. Īstenot sabiedrības informēšanas pasākumus par nepieciešamību savlaicīgi iesniegt tiesiskās aizsardzības procesa pieteikumu** |
|  1.1.1. | Sagatavot un publicēt iestāžu, piemēram, Maksātnespējas administrācijas un Ekonomikas ministrijas, tīmekļa vietnēs, kā arī vienotajā valsts un pašvaldību pakalpojumu portālā www.latvija.lv viegli uztveramu informāciju par likuma prasībām – TAP plāna izstrādi, saskaņošanu, apstiprināšanu un termiņiem. | Palielinās sabiedrības informētība un izpratne par TAP izmantošanas iespējām  | * Sagatavotas 10 publikācijas;
* Seminārus apmeklēja 100 dalībnieki gadā;
* Izstrādāts 1 buklets.
 |  TM | EMMNA | 31.12.2016. |
|  1.1.2. | Sadarbībā ar Ekonomikas ministriju un uzņēmēju organizācijām organizēt seminārus un izstrādāt bukletus, lai popularizētu TAP mērķi, ieguvumus, labo praksi un veiksmīgos piemērus. |  TM | LIAAMNA  | regulāri  |
| 1.1.3. | Sadarbībā ar Finanšu un kapitāla tirgus komisiju informēt uzņēmējus par ārpustiesas parādu restrukturizācijas iespējām. | TM | FKTK | Regulāri |
| **1.2. Veidot efektīvāku TAP plāna apstiprināšanas un uzraudzības procedūru** |
|  1.2.1. | Izvērtēt kreditoru balsojuma mehānismus. |   Palielinās kreditoru interese par TAP, TAP pasākumu plānu kvalitāte paaugstinās  | * Pasludināto TAP skaita pieaugums par 8%;
* Sekmīgi pabeigto TAP skaita pieaugums par 28%;
* Pasludināto pret ierosināto TAP skaita pieaugums par 8%.
 |  TM  |  --  |  31.05.2018.  |
|  1.2.2. | Izvērtēt atbilstošākos kompensējošos mehānismus kreditoriem, kuru intereses tiek aizskartas, un ieviest tos. |
| 1.2.3. | Precizēt administratora lomu, novēršot interešu konfliktu TAP plāna apstiprināšanas procesā |
| 1.2.4. | Izvērtēt iespēju ieviest administratoru specializāciju |
| 1.2.5. | Veikt izmaiņas TAP ilguma pagarināšanā līdz 5 gadiem (3+2) ar tiesībām šo termiņu pagarināt |
| 1.2.6. | Izvērtēt iespēju TAP padarīt par kreditoru vadītu procesu, pārskatot administratora lomu |
| **2. Rīcības virziens** | **Politikas rezultāts - Kreditoru maksimāla saistību apmierināšana, ekonomiski vērtīgie aktīvi atgriežas ekonomiskajā apritē** **Rezultatīvie rādītāji - 1.Vidējais maksātnespējas procesa ilgums** **2. Nodrošināto kreditoru prasījumu atgūšanas radītāji (recovery rate) (centi no viena euro)****3. Nenodrošināto kreditoru prasījumu atgūšanas radītāji (recovery rate) (centi no viena euro)** **4. Maksātnespējas procesa izmaksas (centi no viena euro)****5. Procesu skaits, kad tiek sastādīts ziņojums par mantas neesamību** **6. Gadījumu skaits, kad Maksātnespējas administrācija ir piemērojusi administratīvo sodu par savlaicīgu maksātnespējas procesa pieteikuma neiesniegšanu.**  |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš(ar precizitāti līdz pusgadam)** |
| **2.1. Īstenot sabiedrības informēšanas pasākumus par nepieciešamību savlaicīgi iesniegt juridiskās personas maksātnespējas procesa pieteikumu** |
|  2.1.1. | Organizēt seminārus un izstrādāt bukletus sabiedrības informēšanai, par nepieciešamību savlaicīgi risināt savas saistības, kā arī, ja tas nav iespējams, iesniegt juridiskās personas maksātnespējas procesa pieteikumu. | Palielinās sabiedrības informētība un izpratne par maksātnespējas procesa pieteikuma neiesniegšanas sekām |  - Seminārus apmeklēja 60 dalībnieki gadā;* Izstrādāti 2 elektroniskie bukleti
 |  TM |  MNA | Regulāri |
| **2.2. Veicināt savlaicīgu maksātnespējas procesa pieteikuma iesniegšanu**  |
| 2.2.1. | Veikt grozījumus Latvijas Administratīvo pārkāpumu kodeksā, nododot administratīvās sodīšanas funkciju par maksātnespējas procesa pieteikuma neiesniegšanu Maksātnespējas administrācijai. | Palielinās savlaicīgi iesniegto maksātnespējas procesa pieteikumu skaits | * Izstrādāts 1 likumprojekts
 | TM | MNA | 31.12.2016. |
| 2.2.2. | Motivēt savlaicīgi iesniegt maksātnespējas pieteikumu, izvērtējot iespēju savlaicīga pieteikuma iesniegšanas gadījumā paredzēt ieguvumus parādniekam, savukārt, kavējoties ar pieteikuma iesniegšanu,– sankcijas, tai skaitā izvērtējot valdes locekļu atbildību. | * Maksātnespējas procesu skaita, kad tiek sastādīts ziņojums par mantas neesamību, samazinājums par 4%;
* MNA uzlikusi administratīvos sodus par maksātnespējas procesa pieteikuma neiesniegšanu 50 gadījumos
 | TM | FM | 31.05.2019. |
| 2.2.3. | Izvērtēt iespēju Valsts ieņēmumu dienestu kā kreditoru atbrīvot no depozīta iemaksas. | * Veikts 1 izvērtējums
 | TM | FM | 31.12.2018. |
| **2.3. Maksātnespējas administrācijas un Valsts policijas kompetences pārdale.** |
| 2.3.1. | Pilnveidot Krimināllikuma 215. un 215.1 panta regulējums par maksātnespējas procesa kavēšanu, kā arī TAP noteikumu pārkāpšanu, sabiedrībai mazāk bīstamus pārkāpumus ietverot Latvijas Administratīvo pārkāpumu kodeksā. Pārskatīt Latvijas Administratīvo pārkāpumu kodeksā un Krimināllikumā paredzētos pārkāpumus maksātnespējas jomā, Valsts policijas kompetencē atstājot tikai pārkāpumus, kas ir ar augstu kaitīguma pakāpi sabiedrībai  | Paaugstinās maksātnespējas procesa, administratīvo pārkāpumu procesa un kriminālprocesa efektivitāte | - Izstrādāts 1 likumprojekts | TM | IeMMNA | 31.12.2016. |
| **2.4. Stiprināt Maksātnespējas administrācijas un Valsts policijas kompetenci.** |
| 2.4.1. | Nodrošināt apmācību organizēšanu Valsts policijas kompetences stiprināšanai. | Paaugstinās kriminālprocesa efektivitāte | * Uzsākti 10 kriminālprocesi gadā par noziedzīgiem nodarījumiem maksātnespējas jomā;
* Organizētas 1 apmācības gadā policijas nodarbinātajiem
 | IeM | TM | Regulāri |
| 2.4.2. | Noteikt, ka Maksātnespējas administrācijai likumā noteiktā kārtībā ir tiesības ierasties jebkura administratora prakses vietā un pieprasīt uzrādīt lietvedībā esošos dokumentus, iepriekš nebrīdinot. | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte  | * Veiktas 20 pārbaudes gadā pēc normatīvā regulējuma spēkā stāšanās;
* Izstrādāts 1 likumprojekts;
 | TM | MNA | 31.05.2017. |
| 2.4.3. | Izvērtēt Maksātnespējas administrācijas finansēšanas modeļus, izvērtējot iespēju atskaitīt finanšu līdzekļus no uzņēmumu riska valsts nodevas, kā arī citus alternatīvas finansēšanas avotus. | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte | * Veikts 1 izvērtējums, kas paredz turpmāko rīcību
 | TM | FM | 31.12.2016. |
| **2.5. Pārskatīt kārtību par dokumentu viltošanas konstatēšanu** |
| 2.5.1. | Normatīvajos aktos noteikt dokumentu viltošanas konstatēšanas kārtību un sekas. | Paaugstinās maksātnespējas procesa caurspīdīgums un tiesiskums, kā rezultātā arī tā efektivitāte | * Izstrādāti 2 normatīvo aktu projekti
 | TM | -- | 31.08.2017. |
| **2.6. Pilnveidot regulējumu par dokumentu nenodošanu** |
| 2.6.1. | Pastiprināt valdes locekļu atbildību par dokumentu nenodošanu  | Samazinās maksātnespējas procesu skaits, kuros administratoram netiek nodoti parādnieka dokumenti  | * Maksātnespējas procesu skaita, kad tiek sastādīts ziņojums par mantas neesamību, samazinājums par 4%;
* Izstrādāts 1 likumprojekts
 | TM | -- | 31.05.2018. |
| **2.7. Veicināt aktīvu atgriešanos ekonomiskajā apritē** |
| 2.7.1. | Pilnveidot regulējumu par saimnieciskās darbības turpināšanu maksātnespējas procesa ietvaros, kā arī uzņēmuma kā mantas kopuma pārdošanu. | Palielinās maksātnespējas procesā iegūto līdzekļu apmērs, kā rezultātā pilnīgāk tiek apmierināti kreditoru prasījumi | * Izstrādāts 1 izvērtējums par normatīvā regulējuma pilnveidošanu
 | TM | -- | 31.05.2018. |
| **2.8. Stiprināt kreditoru lomu** |
| 2.8.1. | Izvērtēt iespēju noteikt, ka maksātnespējas procesa administrators sagatavo atzinumu par turpmāk plānoto rīcību maksātnespējas procesa ietvaros, saskaņojot to ar kreditoriem, kreditori pieņem lēmumu arī par plāna finansējumu  | Paaugstinās maksātnespējas procesa ātrums un efektivitāte | - Izstrādāts 1 izvērtējums. | TM | -- | 31.05.2019. |
| 2.8.2. | Izvērtēt iespēju noteikt kreditoriem tiesības pieprasīt zvērinātam revidenta veikt administratora darbības revīziju. | Paaugstinās maksātnespējas procesa efektivitāte | - Izstrādāts 1 izvērtējums. | TM | -- | 31.05.2019. |
| **2.9. Samazināt maksātnespējas procesa izmaksas** |
| 2.9.1. | Pārskatīt kārtību par dokumentu nodošanu arhīvā | Samazinās maksātnespējas procesa izmaksas | - Izstrādāts normatīvais regulējums par jaunu kārtību;- Izstrādāti 2 normatīvo aktu projekti. | TM | KM | 31.08.2017. |
| 2.9.2. | Definēt minimālās administratora amata darbības un to izmaksas | Paaugstinās maksātnespējas procesa caurspīdīgums | TM | -- | 31.08.2017. |
| **2.10. Stiprināt tiesas kompetenci** |
| 2.10.1. | Pārskatīt kārtību, kādā izskata strīdus par tiesībām kreditoru prasījumu atzīšanas procesā. | Palielinās kreditoru prasījumu atgūšana | - Izstrādāts 1 izvērtējums par strīdu izskatīšanas kārtību. | TM | TA | 31.05.2019. |
| **3. Rīcības virziens** | **Politikas rezultāts - Fiziskās personas maksātnespējas process godprātīgam parādniekam nodrošina otro iespēju****Rezultatīvie rādītāji - gada laikā uzsākto procesu skaits pret sekmīgi pabeigto saistību dzēšanas procedūru skaitu** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš(ar precizitāti līdz pusgadam)** |
| 3.1**. Atvieglots fiziskās personas maksātnespējas process** |
| 3.1.1. | Izvērtēt iespēju izstrādāt atvieglotu fiziskās personas maksātnespējas procesa regulējumu, kas būtu paredzēts fiziskajām personām, kurām nav hipotekāro kredītu un mantas, kā arī parādsaistību apjoms nav liels | Fiziskās personas maksātnespējas process tiek atvieglots godprātīgam parādniekam, kuram nav mantas | * Izstrādāts 1 izvērtējums
 | TM | -- | 31.05.2019 |
| **3.2. Novērst regulējuma neskaidrības** |
| 3.2.1. | Veikt atsevišķus regulējuma precizējumus, lai padarītu fiziskās personas maksātnespējas procesu skaidrāku.  | Paaugstinās fiziskās personas maksātnespējas procesa efektivitāte  | * Gada laikā sekmīgi pabeigto pret pabeigto fiziskās personas maksātnespējas procesu skaita pieaugums par 6%;
* Izstrādāts 1 likumprojekts
 | TM | -- | 31.05.2019 |
| 3.2.2. | Īstenot sabiedrības informēšanas pasākumus par fiziskās personas maksātnespējas procesu un tā sekām. | Paaugstinās fiziskās personas maksātnespējas procesa efektivitāte  | * Sagatavoti 2 informatīvi materiāli;
* Seminārus apmeklējuši 60 dalībnieki gadā.
 | TM | EMMNA | Regulāri |
| **3. Nodrošināt, ka fiziskās personas maksātnespējas process tiek piemērots tikai godprātīgam parādniekam** |
| 3.3.1. | Definēt un regulējumā iestrādāt kritērijus, pēc kuriem izvērtēt parādnieka godprātību. | Paaugstinās fiziskās personas maksātnespējas procesa efektivitāte | * Izstrādāts normatīvais regulējums
* Izstrādāts 1 likumprojekts
 | TM | -- | 31.05.2019 |
| **4. Rīcības virziens** | **Politikas rezultāts - Administratori ir kvalificēti un profesionāli speciālisti, kas efektīvi pilda savus pienākumus *[un rūpējas par profesijas prestižu]*****Rezultatīvie rādītāji – 1. Administratoru skaits, kuru lietvedībā esošais lietu skaits atšķiras no vidēja lietu skaita vienam administratoram** **2. Sodīto administratoru skaits pret kopējo administratoru skaitu (procentuāli)** **3. Procesu skaits, kuros pārkāpumu dēļ ir nomainīts maksātnespējas administrators, pret aktīvo lietu skaitu** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš(ar precizitāti līdz pusgadam)** |
| **4.1. Turpināt maksātnespējas procesa administratoru profesijas reformu** |
| 4.1.1. | Izstrādāt priekšlikumus likumprojektā “Grozījumi Maksātnespējas likumā” (Lp12/Nr.106) | Paaugstinās administratoru kvalifikācija, darbības efektivitāte, tiesiskums, kā rezultātā paaugstinās maksātnespējas procesa efektivitāte | * Izstrādāt likumprojekta “Grozījumi Maksātnespējas likumā” (Lp12/Nr.106) priekšlikumus
 | TM | -- | 31.12.2016. |
| 4.1.2. | Pilnveidot uzraudzības un izglītības sistēmu, nosakot, ka:1. Administratoru amatā ieceļ Maksātnespējas administrācijas direktors;2. Administratori ne retāk kā reizi divos gados kārto kvalifikācijas eksāmenu;3. Administratoram ir piemērojama disciplināratbildība4. Administratoram jābūt nevainojamai reputācijai; 5. Plašāku gadījumu spektru, kad administrators ir atbrīvojams no amata;6. Izvērtējama iespēja ieviest administratoru specializāciju; | * Procesu, kuros pārkāpumu dēļ ir nomainīts administrators, pret aktīvo lietu skaitu īpatsvara samazinājums par 0,4%;
* Sodīto administratoru skaita pret kopējo administratoru skaita īpatsvara samazinājums par 2%.
 |
| 4.1.3. | Informēt administratorus par interešu konflikta novēršanu valsts amatpersonu darbībā regulējuma noteikumiem | * Organizēts 1 informatīvais pasākums gadā.
 | KNAB | -- | Regulāri |
| **4.2. Stiprināt Maksātnespējas administrācijas kapacitāti.** |
| 4.2.1 | TM gatavot ziņojumu Ministru kabinetam par līdzekļu pārdali un rīcības plānu funkciju optimizēšanai | Paaugstinās MNA darba efektivitāte, nodrošinot maksātnespējas procesu uzraudzību | * Izstrādāts 1 ziņojums
 | TM | FMMNA | 31.12.2016. |
| 4.2.2. | Pilnveidot Krimināllikuma 215. un 215.1 panta regulējums par maksātnespējas procesa kavēšanu, kā arī TAP noteikumu pārkāpšanu, sabiedrībai mazāk bīstamus pārkāpumus ietverot Latvijas Administratīvo pārkāpumu kodeksā. Pārskatīt Latvijas Administratīvo pārkāpumu kodeksā un Krimināllikumā paredzētos pārkāpumus maksātnespējas jomā, Valsts policijas kompetencē atstājot tikai pārkāpumus, kas ir ar augstu kaitīguma pakāpi sabiedrībai. | * Izstrādāts 1 likumprojekts
 | TM | IeM | 31.12.2016. |
| 4.2.3 | Izstrādāt MNA risku vadības mehānismu, lai savlaicīgi un precīzi identificētu procesus un administratorus, kur ir saskatāms prettiesiskas rīcības risks | * Izstrādāts risku vadības mehānisms
 | TM | MNA | 31.05.2017. |
| **4.3. Stiprināt tiesas kapacitāti** |
| 4.3.1. | Īstenot tiesnešu apmācības programmas „Izaugsme un nodarbinātība” 2014.- 2020. gadam pasākumus, kas paredz paaugstināt tiesu un tiesībsargājošo institūciju personāla kompetenci, | Paaugstinās tiesas un tiesībsargājošo iestāžu darba efektivitāte, kā rezultātā paaugstinās maksātnespējas procesa efektivitāte | * Organizēti 2 semināri;
* Seminārus apmeklējuši 100 dalībnieki
 | TM | TA | 31.08.2018 |
| 4.3.2. | Tiesnešu un tiesu darbinieku mācību programmas 2017.gadam saturā iekļaut arī maksātnespējas jautājumus; |
| **4.4. Maksātnespējas procesa administratoru rindas darbības uzlabošana** |
| 4.4.1. | Stiprināt nejaušības principa – rindas darbības algoritmu | Paaugstinās procesa caurspīdīgums un sabiedrības uzticība maksātnespējas procesam  | * Veikti 7 auditi;
* Izstrādāts risku vadības mehānisms;
* Izstrādāts normatīvais regulējums – 1 likumprojekts;
* Administratoru, kuru lietvedībā esošais lietu skaits atšķiras no vidēja lietu skaita vienam administratoram, skaita samazinājums par 7 vienībām.
 | MNA | TM | 31.05.2017 |
| 4.4.2. | Novērst ar rindas darbības nodrošināšanu saistīto nodarbināto ieinteresētību |
| 4.4.3. | Regulāri veikt IT auditu, lai izsekotu, vai sistēmā ir veiktas prettiesiskas manipulācijas. | TM | MNA | Regulāri |
| 4.4.4. | Ieviest risinājumus, lai nodrošinātu, ka administrators atsakās no administrēšanas tikai likumā paredzētajos gadījumos, kā arī paredzēt sekas nepamatota atteikuma gadījumā. | TM | MNA | 31.05.2017. |
| **5. Nodrošināt, ka profesijā ir tikai kvalificēti administratori ar augstu reputāciju** |
| 4.5.1. | Pakāpeniski pārtraukt papildu administratoru iesaistīšanu profesijā | Tiek stiprināta administratora profesija, paaugstinās sabiedrības uzticēšanās administratora profesijai  | * Izstrādāts 1 novērtējums
 | TM | MNA | 31.12.2020. |
| 4.5.2. | Novērtēt optimālo administratoru skaitu |
| 4.5.3. | Pārskatīt gadījumus administratora izslēgšanai no profesijas |
| 4.5.4 | Kad optimālais skaits ir sasniegts, iesaistīšanu profesijā atjaunot  |
| **6. Izveidojama stingrāka administratoru kvalifikācijas sistēma.** |
| 4.6.1. | Izstrādāt likumprojekta “Grozījumi Maksātnespējas likumā” (Lp12/Nr.106) ietvertos mehānismus, kas attiecas uz kvalifikācijas sistēmas pilnveidošanu. | Paaugstinās administratoru kvalifikācija un līdz ar to arī maksātnespējas procesa efektivitāte. | - Izstrādāts likumprojekts “Grozījumi Maksātnespējas likumā” (Lp12/Nr.106) | TM | -- | 31.12.2016. |
| **7. Administratoram nosakāmas stingras prasības lietvedības kārtošanai prakses vietā.** |
| 4.7.1. | Normatīvajos aktos ietvert regulējumu, kas administratoram uzliek pienākumu vest savu un parādnieka lietvedību savā prakses vietā. | Paaugstinās maksātnespējas procesa caurspīdīgums, tiesiskums un līdz ar to efektivitāte | * Izstrādāts likumprojekts “Grozījumi Maksātnespējas likumā” (Lp12/Nr.106)
 | TM | -- | 31.05.2017. |
| **8. Izveidojams administratora palīga institūts.** |
| 4.8.1. | Veikt izmaiņas regulējumā, kas noteic, ka pirms iekļūšanas administratora profesijā ir nepieciešama noteikta perioda prakse administratora palīga amatā. | Paaugstinās administratoru kvalifikācija un līdz ar to arī maksātnespējas procesa efektivitāte. | * Izstrādāts 1 normatīvo aktu grozījumu projekts
 | TM | -- | 31.05.2019. |
| **9. Izveidojams maksātnespējas procesa administratoru reitings** |
| 4.9.1. | Regulāri sastādīt un publicēt Maksātnespējas administrācijas mājas lapā maksātnespējas procesa administratoru reitingu. Kritēriji – no administratora tieši atkarīgas darbības. | Paaugstinās administratoru kvalifikācija un līdz ar to arī maksātnespējas procesa efektivitāte. |  - Izstrādāts likumprojekts “Grozījumi Maksātnespējas likumā” (Lp12/Nr.106); - Publicēts 1 administratoru darbības novērtējuma saraksts | TM | MNA | 31.05.2017. |
| **10. Nodrošināt sabiedrības kontroli publicējot informāciju par maksātnespēja procesa norisi.** |
| 4.10.1. | Padarīt publisku administratora darbības pārskatos pieejamo informāciju, izvērtējot fizisko personu datu aizsardzības un komercnoslēpuma aizsardzības prasības, kā arī ievērojot Eiropas Parlamenta un Padomes regulā Nr. 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” noteikto. | Paaugstinās maksātnespējas procesa caurspīdīgums un līdz ar to sabiedrības uzticēšanās maksātnespējas procesam  | - Izstrādāts 1 izvērtējums | TM | DVI | 31.08.2017. |
| **11. Izveidot administratora sniegto pakalpojumu maksas cenrādi** |
| 4.11.1. | Definēt minimālās administratoru amata darbības | Tiek stiprināta administratora profesija, paaugstinās sabiedrības uzticēšanās administratora profesijai, samazinās maksātnespējas procesa izmaksas | * Izstrādāts 1 normatīvā akta projekts
 | TM | MNA | 31.08.2017 |
| 4.11.2. | Sagatavot priekšlikumus normatīvo aktu grozījumiem, nosakot, ka par administratora veiktajām amata darbībām ir veicama samaksa, to nosakot cenrādī |

# III. TERITORIĀLĀ PERSPEKTĪVA

Visa Latvijas teritorija.

# IV. IETEKMES NOVĒRTĒJUMS UZ VALSTS UN PAŠVALDĪBAS BUDŽETIEM

Paredzēto rīcības virzienu uzdevumu un attiecīgo pasākumu izpausme un apmērs būs nosakāmi, izstrādājot nepieciešamos normatīvos aktus. Tādējādi šī plāna izstrādes stadijā nav iespējams noteikt ietekmi uz valsts un pašvaldības budžetiem. Plānā noteiktie pasākumi tiks īstenoti atbildīgajām un līdzatbildīgajām institūcijām piešķirto budžetu ietvaros.

Iesniedzējs:

tieslietu ministrs Dzintars Rasnačs

2016.08.03. 15:18

4178

L. Ozola

67046147,

A. Ličkovska

67099126, *alla.lickovska@mna.gov.lv*

Dz. Švarca

67046139, *dzintra.svarca@tm.gov.lv*

1. http://www.mk.gov.lv/sites/default/files/editor/20160210\_mkucinskis\_vald\_prior\_gala\_vers\_0.pdf [↑](#footnote-ref-1)
2. Document of The World Bank Report No: ICR00001791IMPLEMENTATION COMPLETION AND RESULTS REPORT (IBRD-77970) ON A LOAN IN THE AMOUNT OF EURO 200 MILLION (US$282.65 MILLION EQUIVALENT) TO REPUBLIC OF LATVIA FOR AFINANCIAL SECTOR DEVELOPMENT POLICY LOANFebruary 14, 2010, sk. www-wds.worldbank.org/ [↑](#footnote-ref-2)
3. UNCITRAL Legislative Guide on Insolvency Law, one and two, 25 June 2004; part three, 1 July 2010; part four, 18 July 2013, sk. <http://www.uncitral.org/uncitral/en/uncitral_texts/insolvency/2004Guide.html> [↑](#footnote-ref-3)
4. http://www.lrvk.gov.lv/uploads/reviziju-zinojumi/2014/2.4.1-5\_2014/2.4.1-5\_2014/revzin\_mn\_3mar2015.pdf [↑](#footnote-ref-4)